676 DE AUGMENTIS SC1ENTIARUM 



quidem viri optimi essent. Fallit iterum, quia Amici quoque 

 reprehensionibus suis (sicut de Inimici laudibus diximus) tan- 

 quam praefatiunculis quibusdam utuntur, quo paulo post in 

 laudes effusius excurrant. 



SOPHISMA. 



3. Cujus privatio bona, id ipsum malum ; cujus privatio mala, 

 id ipsum bonum. 



ELENCHUS. 



Fallit Sophisma duobus modis ; aut propter Comparationem 

 Boni et Mali ; aut propter Successionem Boni ad Bonum, aut 

 Mali ad Malum. Propter Comparationem; si bonum fuerit 

 generi humano privari esu glandium, non sequitur quod malus 

 ille erat; sed Dodona bona, Ceres melior. 1 Neque, si malum 

 fuit populo Syracusano Dionysio seniore privari, sequitur quod 

 Dionysius ille bonus fuerit, sed minus malus quam junior. 

 Per Successionem ; etenim privatio boni alicujus non semper 

 dat locum malo, sed quandoque majori bono ; ut cum flos 

 decidit, fructus succedit ; nee privatio alicujus mali dat semper 

 locum bono, sed interdum majori malo. Nam sublato inimico 

 Clodio, Milo simul et segetem gloriae perdidit. 2 



SOPHISMA. 



4. Quod bono aut malo vicinum est, id ipsum itidem bonum 

 aut malum : quod vero remotum est a bono, malum ; quod a malo, 

 bonum. 



Habet hoc fere rerum natura, ut quae natura sua conveniant, 

 etiam locis conveniant ; quae vero contrariae naturae sunt, etiam 

 intervallis distent ; cum singula arnica sibi associare, inimica 

 summovere gaudeant. 



ELENCHUS. 



Sed fallit Sophisma tribus modis; primo propter Destitu- 

 tionem ; secundo propter Obscurationem ; tertio propter Pro- 

 tectionem. Propter Destitutionem ; fit ut quae in suo genere 

 amplissima sunt et maxime excellunt, omnia quantum fieri 

 potest ad se trahant, et in vicino quaeque posita destituant ac 

 quasi inedia confidant. Itaque in propinquo arborum grandium 



1 The allusion is to the following lines : 



" Prima Ceres ferro mortales vertere terrara 

 Instituit, cum jam glandes atque arbuta sacrse 



Deflcerent silvae, et victum Dodona negaret." VIRG. Georg. i.147. 

 8 " Quid enim odisset Clodium Milo, segetem ac materiam suse gloriae ? " Cic. Pra 

 Mi. 36. 



